Ενδεικτική απάντηση
α. Στα ψυχρόφιλα είδη στις πρώτες τρεις κοπές νεοεγκατεστημένου χλοοτάπητα η κοπή πρέπει να γίνεται σε ύψος 5-7 cm, για να υπάρχει η δυνατότητα να αναπτυχθεί στο μεταξύ το ριζικό τους σύστημα.
β. Το χειμώνα τα ψυχρόφιλα είδη δεν πρέπει να κουρεύονται χαμηλά. Επειδή όμως υπάρχει ο κίνδυνος των παγετών που μπορούν να δημιουργήσουν έντονα προβλήματα (ξήρανση του χλοοτάπητα), περιορίζονται τα  κουρέματα μόνο και μόνο στην αφαίρεση των καμένων άκρων των φύλλων, ώστε να συντηρήσουν το καθαρό πράσινο χρώμα.
[bookmark: _GoBack]γ. Η επιφάνεια του χλοοτάπητα έχει κανονικό σχήμα (τετράγωνο). Επομένως η κατεύθυνση της χλοοκοπτικής μηχανής, που κουρεύει σε λωρίδες πλάτους ίσου με το πλάτος κοπής της, πρέπει να ξεκινάει από την περίμετρο του σχήματος και αφού κουρέψει δύο έως τρεις λωρίδες να προχωράει από την περιφέρεια προς το κέντρο σε κατευθύνσεις παράλληλες μεταξύ τους, απόλυτα ευθείες και με αντίθετη φορά (πάνω-κάτω). 
